|  |
| --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ ΔΙΕΥΘΥΝΣΗΠ/ΘΜΙΑΣ ΚΑΙ Δ/ΘΜΙΑΣ ΕΚΠ/ΣΗΣ ΑΤΤΙΚΗΣ **ΔΙΕΥΘΥΝΣΗ Δ/ΘΜΙΑΣ ΕΚΠ/ΣΗΣ ΑΝΑΤ. ΑΤΤΙΚΗΣ**  **ΤΜΗΜΑ Γ΄ ΠΡΟΣΩΠΙΚΟΥ**  **Ταχ. Δ/νση:** Ηρώων Πολυτεχνείου 9-11,  Τ.Κ.: 15344 - Γέρακας  **Πληροφορίες:** Κοντού Θ.  **Τηλέφωνο**: 210-3576004  **Fax:** 210-3576094  **e-mail:** [mail@dide-anatol.att.sch.gr](mailto:mail@dide-anatol.att.sch.gr) |

**Γέρακας, 31-08-2021**

**Αριθ. Πρωτ.: Δ.Υ.**

**ΠΡΟΣ**

**Τους Διευθυντές όλων των σχολικών μονάδων αρμοδιότητας της Διεύθυνσης Δ.Ε. Αν. Αττικής**

**ΘΕΜΑ: «Ανάληψη υπηρεσίας αναπληρωτών εκπαιδευτικών σε σχολικές μονάδες**

**αρμοδιότητας της Δ.Δ.Ε. Αν. Αττικής»**

Κατόπιν των προσλήψεων στη Διεύθυνση Δ.Ε. Ανατ. Αττικής αναπληρωτών εκπαιδευτικών **Δευτεροβάθμιας Εκπαίδευσης, στην Ειδική Αγωγή και Εκπαίδευση, στη Γενική Εκπαίδευση και στα Μουσικά Σχολεία** για το διδακτικό έτος 2021-2022, σας γνωρίζουμε ότι:

Οι προσλαμβανόμενοι αναπληρωτές εκπαιδευτικοί οφείλουν να παρουσιαστούν και να αναλάβουν υπηρεσία στις σχολικές μονάδες στις οποίες έχουν τοποθετηθεί εντός των προβλεπόμενων προθεσμιών, ήτοι από **την Τετάρτη 1 Σεπτεμβρίου έως και την Παρασκευή 3 Σεπτεμβρίου 2021** προσκομίζοντας τα απαραίτητα δικαιολογητικά.Σε περίπτωση που οι εκπαιδευτικοί έχουν τοποθετηθεί σε περισσότερες από μία σχολικές μονάδες, η ανάληψη υπηρεσίας θα λάβει χώρα στη σχολική μονάδα όπου θα παρέχονται οι περισσότερες ώρες διδασκαλίας, σύμφωνα με την απόφαση τοποθέτησης. Οι Εκπαιδευτικοί που έχουν τοποθετηθεί σε εσπερινό σχολείο θα παρουσιαστούν για τη διαδικασία της ανάληψης στη Διεύθυνση Δ.Ε. Αν. Αττικής από 10.00π.μ. έως 12.00μ.μ.

Με την κατάθεση των δικαιολογητικών από τον αναπληρωτή/τρια, ο Διευθυντής/Προϊστάμενος, ενημερώνει αμελλητί το ΜySchool και πραγματοποιείται **η ψηφιακή σήμανση ανάληψης υπηρεσίας**, σύμφωνα με τον συνημμένο «Οδηγό Myschool για την ψηφιακή σήμανση παρουσίασης των αναπληρωτών» **(Συν. 1).** Η καταχώρηση αυτή συνδέεται άμεσα και ενεργοποιεί τη δυνατότητα **σύναψης ψηφιακής σύμβασης.**

Προκειμένου να διενεργηθούν εγκαίρως οι απαραίτητες επεξεργασίες για τη μαζική ενημέρωση του συστήματος ΕΡΓΑΝΗ, η ανάληψη υπηρεσίας (υπογραφή πρακτικού) και η ψηφιακή σήμανση ανάληψης υπηρεσίας στο MySchool, **θα πρέπει να ολοκληρώνεται μέχρι τις 14.00μ.μ. καθημερινά,** κατά τις ημέρες που έχουν οριστεί για ανάληψη υπηρεσίας.

Ακολούθως, οι αναπληρωτές θα πρέπει να εισέλθουν στο anaplirotes.gov.gr της Ενιαίας Ψηφιακής Πύλης του κράτους και με τη χρήση των ατομικών τους κωδικών στο **taxisnet** να συνάψουν ψηφιακή σύμβαση. Απαιτείται πρόσβαση στο Διαδίκτυο από φορητή ή σταθερή συσκευή.

Μετά τη σύναψη της ψηφιακής σύμβασης, οι αναπληρωτές θα ενημερωθούν με μήνυμα sms εντός 48 ωρών, για τη λήψη έγκυρου ψηφιακού αντιγράφου της σύμβασής τους, το οποίο θα είναι διαθέσιμο στην εφαρμογή **anaplirotes.gov.gr** και θα περιέχει ενσωματωμένη την προηγμένη ψηφιακή σφραγίδα του Υπουργείου Παιδείας και Θρησκευμάτων.

**Οι αναπληρωτές εκπαιδευτικοί που προσλαμβάνονται απευθείας στα** **ΚΕΔΑΣΥ**, στο **Καλλιτεχνικό Σχολείο Γέρακα, στο Μουσικό Σχολείο Παλλήνης** **και** **στο** **2ο Γυμνάσιο με Λ.Τ. Αυλώνα** (ΕΚΚΝ Αυλώνα) οφείλουν να παρουσιαστούν και να αναλάβουν υπηρεσία στη δομή ή στη σχολική μονάδα στην οποία έχουν τοποθετηθεί εντός των προβλεπόμενων προθεσμιών, ήτοι από **την Τετάρτη 1 Σεπτεμβρίου έως και την Παρασκευή 3 Σεπτεμβρίου 2021** προσκομίζοντας τα απαραίτητα δικαιολογητικά. Μετά την κατάθεση των δικαιολογητικών και την πράξη ανάληψης υπηρεσίας, οι Διευθυντές/Προϊστάμενοι των εν λόγω σχολικών μονάδων/δομών παρακαλούνται όπως αποστείλουν **αμελλητί** και πάντως **εντός μιας ώρας** από ανάληψη υπηρεσίας των αναπληρωτών εκπαιδευτικών την σχετική πράξη ανάληψης ηλεκτρονικά στο e-mail της Διεύθυνσης: [anaplirotes@dide-anatol.att.sch.gr](mailto:anaplirotes@dide-anatol.att.sch.gr), προκειμένου να ολοκληρωθεί εγκαίρως η διαδικασία δήλωσης – καταχώρισης αυτών των εκπ/κών στο σύστημα «ΕΡΓΑΝΗ». Οι αναπληρωτές της κατηγορίας αυτής, **δεν θα έχουν πρόσβαση** στην εφαρμογή σύναψης ψηφιακής σύμβασης και η έντυπη σύμβαση θα υπογραφεί κατόπιν συνεννόησης με τη Διεύθυνση Δ.Ε. Ανατ. Αττικής.

Οι προσλαμβανόμενοι αναπληρωτές κατά την ανάληψη υπηρεσίας στη σχολική μονάδα τοποθέτησης θα πρέπει να προσκομίσουν τα παρακάτω δικαιολογητικά:

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΑΝΑΠΛΗΡΩΤΗ ΕΚΠΑΙΔΕΥΤΙΚΟΥ**

1. Πιστοποιητικά Ταυτοποίησης
2. Αντίγραφα των δικαιολογητικών των τυπικών προσόντων ένταξης στον κλάδο (πχ πτυχίο)
3. **Πρωτότυπη** γνωμάτευση παθολόγου ή γενικού ιατρού, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.
4. **Πρωτότυπη** γνωμάτευση ψυχιάτρου, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.
5. Υπεύθυνη δήλωση σύμφωνα με το [υπόδειγμα](https://www.minedu.gov.gr/publications/docs2021/2021-22_espa/ΥΠΕΥΘΥΝΗ_ΔΗΛΩΣΗ_ΑΝΑΠΛΗΡΩΤΩΝ.doc) **(Συν. 2)**
6. - Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19, ή

- βεβαίωση εμβολιασμού της παρ. 5 του άρθρου 55 του ν. 4764/2020 (Α' 256), ή  
- βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει, ή

* + ισοδύναμο πιστοποιητικό ή βεβαίωση τρίτης χώρας,   
    ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.

1. Πιστοποιητικό Οικογενειακής Κατάστασης τελευταίου τριμήνου.
2. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.
3. Φωτοτυπία εγγράφου στο οποίο αναγράφεται ο ΑΜΚΑ.
4. Φωτοτυπία εγγράφου στο οποίο αναγράφεται ο ΑΦΜ
5. Φωτοτυπία εγγράφου στο οποίο αναγράφεται ο ΑΜΑ.
6. Φωτοτυπία 1ης σελίδας βιβλιαρίου Τραπέζης ή εκτύπωση e-banking στην οποία να αναγράφεται ευκρινώς ο εκπαιδευτικός **ως πρώτος δικαιούχος** και το ΙΒΑΝ.

**ΓΙΑ ΑΝΑΓΝΩΡΙΣΗ ΠΡΟΫΠΗΡΕΣΙΑΣ ΚΑΙ ΧΟΡΗΓΗΣΗ Μ.Κ. ΑΠΑΙΤΟΥΝΤΑΙ:**

* Αίτηση (Αποστέλλεται συνημμένα) **(Συν. 3)**
* Βεβαιώσεις προϋπηρεσίας (για τους χρόνους υπηρεσίας που **ΔΕΝ καταχωρίζονται** στο Ολοκληρωμένο Πληροφοριακό Σύστημα Διαχείρισης Προσωπικού - ΟΠΣΥΔ)

**ΓΙΑ ΑΝΑΓΝΩΡΙΣΗ ΜΕΤΑΠΤΥΧΙΑΚΟΥ ΑΠΑΙΤΟΥΝΤΑΙ:**

* Αίτηση (Αποστέλλεται συνημμένα) **(Συν. 4)**
* Αντίγραφο μεταπτυχιακού τίτλου

**ΓΙΑ ΜΕΙΩΣΗ ΩΡΑΡΙΟΥ ΑΠΑΙΤΟΥΝΤΑΙ:**

**ΛΟΓΩ ΠΡΟΫΠΗΡΕΣΙΑΣ**

* Αίτηση (Αποστέλλεται συνημμένα) **(Συν. 5)**
* Αντίγραφο βεβαίωσης από τον ΟΠΣΥΔ

**ΛΟΓΩ ΤΕΚΝΟΥ ΚΑΤΩ ΤΩΝ 2 ΕΤΩΝ**

Αίτηση (Αποστέλλεται συνημμένα) **(Συν. 6)** στην οποία να αναγράφεται υποχρεωτικά το χρονικό διάστημα αυτής. Αλλαγή του χρονικού διαστήματος της άδειας που αιτείται η αναπληρώτρια δεν επιτρέπεται μετά την έναρξη των διευκολύνσεων.

* Πιστοποιητικό γέννησης τέκνου

ή Πιστοποιητικό Οικογενειακής Κατάστασης τελευταίου τριμήνου

* Βεβαίωση από την εργασία του συζύγου ότι δεν έχει κάνει, ούτε πρόκειται να λάβει μείωση ωραρίου εργασίας για το τέκνο. Στην περίπτωση που ο σύζυγος είναι ελεύθερος επαγγελματίας Υπεύθυνη Δήλωση, εκδοθείσα μέσω της ιστοσελίδας gov.gr (ακολουθώντας τις οδηγίες που περιγράφονται σε αυτή) ή μέσω Κ.Ε.Π.

Υπενθυμίζεται ότι η προσκόμιση πιστοποιητικού εμβολιασμού ή νόσησης (βλ. αναλυτικά στοιχείο 6) **είναι υποχρεωτική** για την ανάληψη υπηρεσίας. Οι Διευθυντές παρακαλούνται όπως μεριμνήσουν ώστε να υποβληθούν από τους προσληφθέντες εκπαιδευτικούς τα ως άνω αναφερόμενα δικαιολογητικά.

Τέλος, όλα τα υποβληθέντα δικαιολογητικά θα αποσταλούν **συγκεντρωτικά** στη Διεύθυνση Δ.Ε. Ανατ. Αττικής σύμφωνα με το συνημμένο υπόδειγμα διαβιβαστικού εγγράφου **(Συν. 7)**.

|  |
| --- |
| **Ο ΔΙΕΥΘΥΝΤΗΣ**  **της Δ/νσης Δ.Ε. Ανατ. Αττικής**  **ΑΝΔΡΕΑΣ ΑΛΕΞΑΝΔΡΗΣ**  **Φυσικός** |